કેન્દ્ર તેમજ રાજ્યના પ્રદૂષણ નિયંત્રણ બોર્ડ દ્વારા નદીઓ અને તળાવના પાણીમાં મૂર્તિ વિસર્જન નહીં થવા દેવા માટે નિયમો બનાવવામાં આવ્યા છે. જો કે પાલન નહીં થતાં પુના ખાતે ગ્રીન ટ્રિબ્યુનલમાં તેના પાલન માટે અનેક અરજીઓ થઇ હતી. ગ્રીન ટ્રિબ્યુનલે પણ આ નિયમના પાલન માટે આદેશ આપ્યા હતા. જો કે તેમ છતાં પાલન ન થતાં ગુજરાત હાઇકોર્ટમાં પણ એક પિટિશન થઇ હતી. ગયા વર્ષે પણ હાઇકોર્ટે સ્પષ્ટ આદેશ આપી નદીમાં કે તળાવમાં મૂર્તિ વિસર્જન ન થાય તે માટે આદેશો આપ્યા હતા. જો કે તેમ છતાં ગયા વર્ષે મૂર્તિઓનું નદીમાં જ વિસર્જન થયું હતું.